Iram Haq

**Iram Haq** (født 1976) er en norsk skuespiller, filmregissør og sanger. Hun har gjort seg bemerket som filmskaper både med kortfilmer og spillefilmer og har vunnet Amandaprisen to ganger og Kanonprisen tre ganger for sine filmer. Haq har utdannelse som art director fra Westerdals reklameskole.

## Bakgrunn
Haq er oppvokst på Stovner. Hennes foreldre er arbeidsinnvandrere fra Pakistan, og Haq hevder at hennes foreldres ønske om skjerme henne fra norsk kultur skyldtes at de ikke «hadde tid til å integrere seg, de måtte jobbe og sikre sin fremtid for barna. Du skal ha overskudd og mot til å klare å integrere deg.»

## Skuespiller
Hun spilte hovedrollen som Jasmin, med Bjørnar Teigen som motspiller, i filmen *[[Import-eksport]]*. Haq hadde også rollen som Fatima Silmandar i NRKs humorserie *[[Borettslaget]]*, som sykepleier i dramaserien *[[Berlinerpoplene]]* og som ett av drapsofrene i Varg Veum-filmen *[[Falne engler (film)|Falne engler]]*. Hun har også spilt en rolle i *[[Hva vil folk si]]*.

## Filmskaper og forfatter

### Kortfilmer
Hun har laget flere  kortfilmer. Hennes første film het *Trofast*. Uten filmerfaring skrev Haq manus, var skuespiller, regiassistent og kostymeansvarlig. Filmen ble plukket ut til filmfestivalen i Venezia som eneste norske bidrag i 2004. Haq debuterte som regissør med kortfilmen *Skylappjenta* foruten å spille hovedrollen har skrevet manuset selv. *Skylappjenta* er en ny versjon av *[[Rødhette]]*, med tokulturell problematikk. Filmen har foruten flere norske priser vunnet internasjonale the Ellen Award på festivalen Aspen Shortfest, og var plukket ut til Sundance filmfestival i 2010.  

### Billedbok
Haq ga også ut *Skylappjenta* som billedbok på Cappelen Damm forlag, med illustrasjoner av Endre Skandfer. Boken var nominert til Kulturdepartementets debutantpris, og ble også nominert til UPrisen 2010.

### Roman
Haqs første roman, *Uelsket*, ble utgitt 2021. 

### Spillefilmer
Haq debuterte som spillefilmregissør med filmen *[[Jeg er din]]*, som hadde premiere 18. august 2013. Denne filmen hadde hun også selv skrevet manus til. For filmen vant hun Kanonprisen 2013 i klassen beste manus.

Hennes andre spillefilm *[[Hva vil folk si]]* hadde Norgespremiere 6. oktober 2017. For den filmen vant hun prisene for beste regi og beste filmmanus under både Amandaprisen 2018 og Kanonprisen 2017. Filmen vant dessuten Amanda-klassene beste norske kinofilm og beste mannlige skuespiller (Adil Hussain) og var nominert i ytterligere tre klasser.

## Priser og nominasjoner
* Nominert til Kulturdepartementets debutantpris 2010 for *Skylappjenta*
* Nominert til UPrisen 2010 for *Skylappjenta*
* Kanonprisen 2013 i klassen beste manus for *[[Jeg er din]]*
* Nominert til Kanonprisen 2013 i klassen beste regi for *[[Jeg er din]]*
* Nominert til Amandaprisen 2014 i klassen beste filmmanus for *[[Jeg er din]]*
* Kanonprisen 2017 i klassen beste regi for *[[Hva vil folk si]]*
* Kanonprisen 2017 i klassen beste manus for *[[Hva vil folk si]]*
* Amandaprisen 2018 i klassen beste regi for *[[Hva vil folk si]]*
* Amandaprisen 2018 i klassen beste filmmanus for *[[Hva vil folk si]]*
* Filmkritikerprisen 2018 for *[[Hva vil folk si]]*
* Edith Carlmar-prisen 2018

## Referanser


## Eksterne lenker
*